OpenLLM-France/wikimedia huggingface dataset:
# Stairway to Heaven

"Stairway to Heaven" (euskaraz Zerurako Eskailera) Led Zeppelin britainiar rock taldearen abesti ospetsua da, Jimmy Page gitarrajoleak eta Robert Plant abeslariak sortu eta idatzi zuten, abesti hau talde honen estudio grabaketako Led Zeppelin IV bildumaren barneko 4. abestia da. Askorentzat rocka eta heavy metalaren historiako gailur gorenetako bat isladatzen du, genero honetako abesti ezagunetakoa ere bada.

## Hitzak

Euskaraz Starway to Heaven (Zerurako Eskailera)
Ziur agertzen den andere bat dago Dizdira egiten duen guztia urrea da Eta zerurako eskailera bat erosten ari da. Bera hara ailegatzean badaki Denda guztiak itxiak dauden Hitz batekin bila zetorrena lor dezake. Ooh, ooh, eta zerurako eskailera bat erosten ari da.
Horman seinale bat dago Baina desio duenaz ziur dago batzuetan hitzek bi esanahi dituztela badakizulako. Errekaren ertzean dagoen zuhaitzean Abesten duen txori abeslari bat dago, Batzuetan gure pentsamendu guztiak mesfidatiak dira. Ooh, nere buruari galdetzen diot, Ooh, nere buruari galdetzen diot.
Sentimendu bat badut Mendebaldera begiratzen dudanean, eta nere espiritua ateratzeko negarrez dago. eta nere pentsamenduetan ikusi egin ditut Ekezko eraztunak zuhaitzen artean, Eta zutik begira dauden horien ahotsak. Ooh, nere buruari galdetzen diot, Ooh, benetan nere buruari galdetzen diot.
Eta laister xuxurlatuz dio Denok doinua deitu ezkero Orduan txistulariak arrazoira zuzenduko gaituela. Eta egun berri bat argitu da Luzaroan egon diren horientzat Eta basoak algaraz ohiartzun egingo dute.
Zure hesian harat-honata bat badago Ez larritu orain, Maiatzaren erreginarentzako udaberriko garbiketa bakarrik baita. Bai, joan zaitezken bi bidezidor daude Baina denboraldi luzean Oraindik zoazen bidea aldatzeko aukera badago. Eta nere buruari galdetzen diot.
Zure burua burrunbaka dago eta ezin duzu joan Ez baldin badakizun kasuan, Txistularia berarekin elkar zaitezen deitzen dizu, Andere maitea, entzun al dezakezu haizearen ibilia, Eta ba al zenekien Zure eskailera haize xuxurlakarian datzala.
Eta haizea bidean beheruntz datorren eran Gure itzalak gure arimak baino luzeagoak dira. Denok ezagutzen dugun andere bat oinez dabil Argi zuri bat bezala dirdiraz eta erakutsi nahiaz Nola dena oraindik urre bilakatzen den. Eta harretaz entzuten baduzu Doinuak amaierara eramango zaitu. Dena bat eta bata dena denean Haitz bat izan eta biraka ez ibiltzeko.
Eta zerurako eskailera bat erosten ari da.

## Kanpo estekak

* "Stairway to Heaven" abestia entzungai youtube.com webguneko bideo honetan
* Datuak: Q192023
# Staithes

Staithes, Ingalaterrako ipar-ekialdeko kostaldean dagoen udalerri bat da, Iparraldeko Yorkshire konderrian. Iparraldeko Itsasoaren kostaldean dago.
* Datuak: Q7597122
* Multimedia: Staithes, North Yorkshire / Q7597122
# Stakeholder

Stakeholder terminoa (alderdi interesatu gisa euskaraz itzul daitekeena) 1963an erabili zen lehen aldiz Stanford Research Institute-n. Stakeholder-ak honela definitu ziren: "enpresa edo erakunde baten inguruandabiltzan multzoak, ez baleude, ez litzateke enpresa existituko".
R. E. Freeman-ek beste definizio bat eman zion Strategic Management bere obran: A Stakeholder Approach (Pitman, 1984) lanean, "enpresa baten jarduerek eragin dezaketenak edo jarduerei eragin diezaieketenak" aipatzeko, eta "Stakeholderren teoria" (Stakeholder theory, ingelesez) deritzona garatzen du.
Talde edo gizabanako horiek dira interesa duten agente publikoak ("stakeholders"), eta, Freeman-en arabera, negozioen plangintza estrategikoan funtsezko elementutzat hartu behar dira.
Hitz horren itzulpenak eztabaida ugari sortu ditu hainbat hizkuntzatan Interneteko foroetan, nahiz eta espezialista askok uste duten stakeholderren definizio zuzenena alderdi interesatua dela, hau da, erakunde baten jarduerek eragiten dioten edozein pertsona edo erakunde, hala nola erakunde horretako langileak, akziodunak, auzo-elkarteak, sindikatuak, erakunde zibilak eta gobernu-erakundeak. Bi publiko desberdin aurki ditzakegu:
* Barneko alderdi interesdunak: langileak, akziodunak (shareholders), zuzendariak...
* Kanpoko alderdi interesdunak: hornitzaileak, banatzaileak, bezeroak, politikariak...

## Enpresako stakeholder-ak

* Akziodunak
* Enpresa, industria edo lanbide elkarteak
* Bezeroak
* Lehiakideak
* Enpresarekin eragiten duten komunitateak: auzo elkarteak...
* Jabeak
* Enplegatuak
* Gobernu nazionala
* Tokiko gobernuak
* Probintzia-gobernuak
* Inbertitzaileak
* GKEak
* Enpresarentzako hornitzaileak/saltzaileak
* Sindikatuak
* Familia
Stakeholder horiek guztiek irabaziak ateratzen dituzte edo kalteak izaten dituzte enpresa beraren ekintzen ondorioz.

### Stakeholder-ak Sistemetan

Irtenbide ezin hobea behar duten arazo batean interesdun edo inplikatu ere esaten zaie. Sistemen garapenaren ikuspuntutik, Stakeholders bat proiektu edo ataza bat egin nahi duen pertsona edo entitatea da, bere erabaki- edo finantzaketa-ahalmenaren bitartekaritza eginez.

## Erreferentziak

* ↑ San Jose, Leire. (2022-09-14). «Del propósito al impacto: Monetizar el valor social de las partes implicadas. Ikasturteari hasiera emateko ekitaldia» UPV/EHU (UPV/EHU) (Noiz kontsultatua: 2022-09-14).
* ↑ Freeman, R. Edward; Moutchnik, Alexander. (2013). «Stakeholder management and CSR: questions and answers» uwf UmweltWirtschaftsForum Vol. 21 (Núm. 1): 1-9. doi:10.1007/s00550-013-0266-3. ISSN 1432-2293..
* ↑ Com es diu stakeholder en català?. Termcat 2018-05-31.

## Kanpo estekak

* Datuak: Q852998
# Stair House

Stair House Eskoziako Stair herrian dagoen jauregia da, Ekialdeko Ayrshire eskualdean. A mailako eraikina izendaturik dago.

## Historia

XVI mendearen bukaeran edo XVIIaren hasieran eraikitako etxea da. 1648an John Dalrymple, Stairreko lehen kondea bertan jaio zen.
XX mendean Robert "Bobby" Corbett-ek erosi zuen

## Kanpo estekak

* Datuak: Q1566639
* Multimedia: Stair House, East Ayrshire / Q1566639
# Staiti

Staiti Italiako udalerri bat da. Reggio di Calabriako probintzian kokatuta dago, Calabria eskualdean. 184 biztanle ditu, 16,31 kilometro koadroko azaleran banatuta.

## Mugakideak

Staitik honako udalerri hauekin egiten du muga:
Africo Brancaleone Bruzzano Zeffirio Palizzi Bova

## Kanpo estekak

* Datuak: Q54676
* Multimedia: Staiti / Q54676
# Sugerren Arranoa

Sugerren Arranoa porfirozko ontzi bat da, hegoak zabalduta dituen arrano baten itxura duen zilarra urreztuaren muntai batez apainduta. Objektuaren armazoia 1130-1140 urteetan egin zen, Suger abadearen agindupean. Egileak Parisko edo Lotaringiako artisauak izan ziren. Oinarrian antzinako ontzi bat hartu zuten. Arranoa Saint-Denisko basilikaren altxorraren partea zen. Egun Louvreko museoan ikus daiteke.

## Historia

Sugerrek, Saint-Deniseko abadeak, bere administrazio-lanari (De administratione) liburuari amaiera ematen dio altxortegian jarri zituen ontzi liturgikoei eskainitako pasarte batekin; horietatik beste bi Louvren ere ikus daitezke. Idazten du nola, kutxa batean gordeta zegoen porfido eder lontzi hau, arrano bihurtzeko ideia izan zuen, horretarako zilar urreztuaz egindako armazoi bat aginduz. Harrapariaren lepoaren oinarrian idatzita zituen latinezko bi bertsoek ("versiculi") bere pentsamenduak laburbiltzen dituzte: "Includi gem(m)is lapis iste meretur et auro / Marmor erat, sed in his marmore carior est"; euskaratuta "Harri hau urre eta harribitxiz betea izatea merezi du. Marmola zen, baina marmola baino ederragoa da orain".

## Erreferentziak

* ↑ https://collections.louvre.fr/en/ark:/53355/cl010113063
* ↑ Ibidem.

## Kanpo estekak

* Datuak: Q2827841
* Multimedia: Suger's Eagle / Q2827841
# Sugestio

Sugestio pertsona batek beste pertsona batek proposatutako ideia, sinesmen edo jarrerak inolako kritikarik gabe onartzeko prozesu psikikoa da. Helburu terapeutikoekin ere balia daiteke.
XIX. mendeko psikologia ikertzaileek, William Jamesek adibidez, "iradoki" eta "sugestio" terminoak oso zentzu mugatuan eta erlazionatuan erabiltzen zituzten, eta beti diskurtso komun baten barruan. Ideia bat esaten zen beste bat iradokitzeko, eta sugestioaz hitz egiten zen horrek burura beste ideia bat iristea zekarrenean. Hipnosiari buruzko ikerketa zientifiko berriago batzuek, Clark Leonard Hullenak kasu, termino horien esanahia zentzu berezi eta tekniko batean zabaltzea ahalbidetu zuten.

## Hipnosia

Clark Leonard Hullen lanen ereduari jarraitu dioten hipnosiari buruzko ikerketa modernoek funtsezko bi faktore bereizten dituzte: trantzea eta sugestioa. Trantzeak eragindako gogamenaren egoera indukzio hipnotikoaren prozesuaren bidetik datorrela esaten da; funtsean, gizabanako batek beste bati hipnosi egoeran eragingo dizkion jarraibideak eta sugestioak. Behin subjektu bat hipnosi-egoerara iritsita, hipnotizatzaileak bilatutako efektuek eragiten dituzten sugestioak egiazta daitezke.

## Erreferentziak

* ↑ Euskalterm: [Psikiatria Hiztegia] [2017]
* ↑ Heap, M. (1996). "The nature of hypnosis." The Psychologist. 9 (11): 498-501.

## Kanpo estekak

* Datuak: Q690194
# Suginami

Suginami (japonieraz: 杉並区, Suginami-ku) Tokio hiriko 23 auzo berezi bat da. 2011ko erroldaren arabera 34'02 km²-tan 538.703 biztanle zeuden.

## Geografia

Tokio Hiriko mendebaldean kokaturik dago auzoa. Kanda ibaiak zeharkatzen du eta Zenpukuji eta Myoshoji ibaiak sortzen dira bertan.

## Historia

Suginami izena Edo Aroan sortu zen, hasiera batean Suginamiki izena izan bazuen ere, zeinak "zedroen etorbidea" esan nahi duen. Tadayoshi Okabe lordak landatu arazi zituen zedro hauek bere lurrak mugatzeko.
Suginami auzoa 1947ko martxoaren 15ean eratu zen. 1970an smog fotokimikoa sufritu zuten 40 ikaslek eta ospitalizatuak izan ziren.

## Kirolak

Takanohana Kōji sumo borrokalari handia bertakoa da. Yokozuna titulua eskuratu ondoren 49 borroka jokatu zituen, historiako laugarrena bihurtuz.

## Ondasun nabarmenak

* Suginami Kokaido: Japongo Orkestra Filarmonikoaren egoitza den kontzertu aretoa.
* Suginami Animazio museoa.

## Kanpo estekak

* (Japonieraz)(Ingelesez) Suginami auzoko webgune ofiziala
* Datuak: Q232631
* Multimedia: Suginami, Tokyo / Q232631
Auzo bereziak : Adachi | Arakawa | Bunkyō | Chiyoda | Chūō | Edogawa | Itabashi | Katsushika | Kita | Kōtō | Meguro | Minato | Nakano | Nerima | Ōta | Setagaya | Shibuya | Shinagawa | Shinjuku | Suginami | Sumida | Taitō | Toshima :
* Hiriak : Akiruno | Akishima | Chōfu | Fuchū | Fussa | Hachiōji | Hamura | Higashikurume | Higashimurayama | Higashiyamato | Hino | Inagi | Kiyose | Kodaira | Koganei | Kokubunji | Komae | Kunitachi | Machida | Mitaka | Musashimurayama | Musashino | Nishitōkyō | Oume | Tachikawa | Tama ||
* Suprefeturak : Nishitama | Hachijō | Miyake | Ogasawara | Ōshima ||
# Sughd

Sughd eskualdea (tajikeraz: Вилояти Суғд, Viloyati Sughd; "Sogdianako probintzia") ipar-mendebaldeko Tajikistango eskualdea da. Antzinako Sogdianan dagoen eskualde honek biztanle uzbeko asko ditu. Khujand, lehen Leninabad deitua, hiriburua du.

## Barrutiak
### Iparraldeko barrutiak

* Asht barrutia
* Ghafurov barrutia
* Ghonchi barrutia
* Zafarobod barrutia
* Istaravshan (Ura-Tyube) barrutia
* Isfara barrutia
* Konibodom barrutia
* Mastchoh barrutia
* Spitamen barrutia
* Rasulov (Jabbor Rasulov) barrutia
* Shahriston barrutia

### Hegoaldeko barrutiak (Zeravxango ibarra)

* Ayni (Aini) barrutia
* Kuhistoni Mastchoh barrutia
* Panjakent barrutia

## Erreferentziak

* ↑ Hamilton Alexander Rosskeen Gibb. (2007). The Arab Conquests in Central Asia. Read Books ISBN 978-1-4067-5239-7..

## Kanpo estekak

* Datuak: Q241582
* Multimedia: Sughd province / Q241582
# Sugilita

Sugilita silikato motako minerala da eta osumilita taldearen kidea da.

## Ezaugarriak

Sugilita silikato mineralaren formula kimikoa hau da: ${\ce {K(Na,\square )2Li3(Fe,Mn,Al,Zr)2[Si12O30]}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 6 - 6,5 da.

## Erreferentziak

* 1 2 (Ingelesez) «Sugilite: Mineral information, data and localities.» www.mindat.org (Noiz kontsultatua: 12-05-2019).
# Taishi Soma

Taishi Soma (japonieraz: 相馬 大士, 1993ko otsailaren 2a - ) Japoniako futbolaria da.
Hainbat futbol taldetan jokatu du, esaterako Kashiwa Reysol.

## Kanpo estekak

* (Japonieraz) J.League Data Site
* Datuak: Q11582486
# Taishi Sunagawa

Taishi Sunagawa (japonieraz: 砂川 太志, 1990eko urtarrilaren 20a - ) Japoniako futbolaria da.
Hainbat futbol taldetan jokatu du, esaterako FC Ryukyu.

## Kanpo estekak

* (Japonieraz) J.League Data Site
* Datuak: Q17160161
# Taishi Nishioka

Taishi Nishioka (japonieraz: 西岡 大志, 1994ko uztailaren 28a - ) Japoniako futbolaria da.
Hainbat futbol taldetan jokatu du, esaterako FC Ryukyu.

## Kanpo estekak

* (Japonieraz) J.League Data Site
* Datuak: Q30923778
# Taishi Endo

Taishi Endo (japonieraz: 遠藤 大志, 1980ko martxoaren 31 - ) Japoniako futbolari ohia da.
Hainbat futbol taldetan jokatu du, esaterako FC Tokyo eta Montedio Yamagata.

## Kanpo estekak

* (Japonieraz) J.League Data Site
* Datuak: Q3300275
# Taishan barrutia, Tai'an City

Taishan barrutia, Tai'an City (txinera tradizionalez: 泰山区) Txinako barruti bat da, Tai'an barruan. Azken zentsuaren arabera 760.045 biztanle zituen 336.97 azaleran banatuta.

## Kanpo estekak

* Datuak: Q1198004
* Multimedia: Taishan District, Tai'an / Q1198004
# Taishi Brandon Nozawa

Taishi Brandon Nozawa (japonieraz: 野澤 大志ブランドン, Nozawa Taishi Brandon, 2002ko abenduaren 25a -) Japoniako futbolaria da.
Hainbat futbol taldetan jokatu du, esaterako FC Tokyo.

## Kanpo loturak

* (Japonieraz) J.League Data Site
* Datuak: Q64747450
* Multimedia: Taishi Brandon Nozawa / Q64747450
# Taisei Miyashiro

Taisei Miyashiro (japonieraz: 宮代 大聖, Miyashiro Taisei, 2000ko maiatzaren 26a -) Japoniako futbolaria da.
Hainbat futbol taldetan jokatu du, esaterako Kawasaki Frontale.

## Kanpo loturak

* (Japonieraz) J.League Data Site
* Datuak: Q52320157
# Taishi Koyama

Taishi Koyama (japonieraz: 小山 泰志, 1988ko apirilaren 29a - ) Japoniako futbolaria da.
Hainbat futbol taldetan jokatu du, esaterako FC Tokyo.

## Kanpo estekak

* (Japonieraz) J.League Data Site
* Datuak: Q11459908
# Taishi Matsumoto

Taishi Matsumoto (japonieraz: 松本 泰志, 1998ko abuztuaren 22a - ) Japoniako futbolaria da.
Hainbat futbol taldetan jokatu du, esaterako Sanfrecce Hiroshima.

## Kanpo estekak

* (Japonieraz) J.League Data Site
* Datuak: Q28685225
# Terentilia Arsa legea

Terentilia Arsa legeak, K.a. 486an argitaratu zenak, plebeioen arteko lur elkartrukea debekatzen zuen, eta, beraz, ezin zituzten elkartu latifundioak osatzeko. Honek, akaiar plebeio bat zen Kloelia buru izan zuen matxinada bat sorrarazi zuen, honen ondorioz, Mendi Sakratura erretiratzeaz mehatxu egin zutelarik. Erromako Senatuak eta Zintzinatok erromatar kontsul bezala, legea erretiratu zuten eta matxinada baretua izan zen.

## Kanpo estekak

* Datuak: Q9022047
# Terenten

Terenten, italieraz Terento, Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 1.775 biztanle ditu, 42,16 kilometro koadroko azaleran banatuta.

## Mugakideak

Terentenek honako udalerri hauekin egiten du muga:
Mühlwald Chienes Vintl

## Kanpo estekak

* Datuak: Q499667
* Multimedia: Terenten / Q499667
# Teresa Atutxa

Teresa Atutxa Urtizberea (Irun, 1913ko otsailaren 2a - 2000), Sor Amparo izenaz ezaguna, gipuzkoar erlijiosa izan zen.

## Biografia

Teresa Atutxa Irunen 1913an jaio zen. Bere sei anai-arrebak bezala, familiaren baitan hasi zituen musika ikasketak. 1933an erizaintza ikasi zuen Madrilgo San Carlos ospitalean. Gipuzkoako Psikiatriko Probintzialean erizain postua lortu zuen. 1940ko irailaren 20an Zumarragako Mesedetakoetan nobizia moduan sartzeko utzi zuen, eta Sor Amparo izena hartu zuen. Orduan, tuberkulosiaren aurkako hainbat klinika eta sendategitan lan egin zuen, eta hogeita lau urtez Donostiako Toraxeko Ospitalean bizi izan zen.
Mesedetakoaren Lagundian abesteko ohitura errotuak musika errepertorio zabala ezagutarazi zion, batez ere bokala. Bere komunitateko liturgia-ospakizunen beharrak bultzatuta, ahots-lanak konposatu zituen, eta, aldi berean, 1958-1963 aldian eskatzaileen irakasle aritu zen.

## Lanak

Bere obra ofizioetarako kantuetan zentratzen da, batzuk ahots zurientzat harmonizatuak eta beste batzuk ahots eta pianoarentzat. Oro har, tonalitatearekiko errespetua dute ezaugarri, harmonia leunak, askotan seigarren graduaren gaineko akordeen bidez, eta kadentzietako atzerapenekiko nolabaiteko gustua.
* Gloria, koro eta organorentzat. 1960
* Redemptrix Captivorum, kororentzat. 1960
* Sanctus, koro eta organorentzat. 1960.
* Datuak: Q76464433
# Teresa Ahedo

Maria Teresa Gutiérrez-Ahedo Txabarri de la Herrera (Biañez auzoa, Karrantza, 1941eko maiatzaren 23a) bizkaitar margolaria da.

## Ikasketak

Batxilergo ikasketak Valladoliden egin zituen, frantsesa ikasi zuen Deustuko Unibertsitatean eta literatura frantsesean lizentziatu zen Montpellierren.

## Erakusketak

Hainbat erakusketa egin ditu, hauetariko asko Euskal Herrian eta Espainian dira (Bilbo, Donostia, Gasteiz, Nafarroa, Bartzelona, Madril, Kantabria, Marbella, Jaen, Almeria, Salamanca, Valladolid, Zamora, Alacant, Asturias, Balearrak). Beste asko nazioartekoak dira, mundu osoan zehar, adibidez: Alemania, Suitza, Belgika, Holanda, Frantzia, Italia, Ingalaterra, Grezia, Danimarka, Suedia, Estatu Batuak, Kanada, Brasil, Australia, Japonia, Txina.
Haren erakusketa batzuk iraunkorrak dira eta leku hauetan ikus ditzakegu:
* Euskadi: Deustuko Unibertsitatean (Bilbo), Karrantzako Kultur Etxean.
* Espainian: Madrilen eta Huescan.
* Nazioartean: Frantzian eta Estatu Batuetan.
Egun, bi urte daramatza emakumearen kontrako indarkeria salatzen eta emakumeenganako bere jokabidea proiektatzen du gizartean bere margolanen bidez.

## Ibilbidea

* 1956-1970: Errealismoa (5 erakusketa)
* 1970-1982: Inpresionismoa (19 erakusketa)
* 1982-2012: Espresionismoa (49 erakusketa)

## Erreferentziak

* ↑ Auñamendi Eusko Entziklopedia. Teresa Ahedo Chávarri. .

## Kanpo estekak

* Webgune ofiziala (Gaztelaniaz)
* Datuak: Q12267898
# Teresa Amat i Canals

Teresa Amat i Canals (Martorell, 1950 – 2024ko irailaren 29a) kataluniar filologo, idazle eta blogaria izan zen.

## Bizitza

Katalan filologian lizentziatu zen Bartzelonako Unibertsitatean. Hizkuntza Normalizaziorako Partzuergon aritu zen teknikari gisa. Francesc Pujols Fundazioaren patroia izan zen.
2009an Castracions. Cinquanta anys de revolució cubana liburua argitaratu zuen. Saiakera hori Kuban egin zuen egonaldiarekin eta herrialdeko egoera azaltzeko beharrarekin lotuta sortu zen. 2016an Tot ve que s'acaba ipuin bilduma kaleratu zuen, 2015ean Martorelleko Udalaren saria irabazi zuena. 2024an El plaer de l'art. Josep Pla i els artistes argitaratu zuen, arteari eta artistei eskainitako liburua.
2002an katalanezko lehen blogetako bat sortu zuen, Les paraules i els dies.
2024ko irailaren 29an hil zen, 74 urte zituela.

## Erreferentziak

* 1 2 (Katalanez) Simon, Lluís. «Mor l’escriptora Teresa Amat, patrona vitalícia de la Fundació Francesc Pujols» El Punt Avui 2024-09-30 (Noiz kontsultatua: 2024-10-03).
* 1 2 (Katalanez) «S’ha mort l’escriptora Teresa Amat, autora d’un dels primers blocs literaris en català» VilaWeb 2024-09-30 (Noiz kontsultatua: 2024-10-03).
* ↑ (Katalanez) «Teresa Amat Canals» Grup62 (Noiz kontsultatua: 2015-03-28).
* ↑ (Katalanez) «Nomenclàtor oficial de toponímia major de Catalunya» Comissió de Toponímia de Catalunya: xxiv. 2009 (Noiz kontsultatua: 2020-03-07).
* ↑ (Katalanez) «Mor l’escriptora martorellenca Teresa Amat» La Bústia 2024-09-30 (Noiz kontsultatua: 2024-10-03).
* ↑ (Katalanez) «Castracions» Grup 62 (Noiz kontsultatua: 2017-07-26).
* ↑ (Katalanez) Mera, Assumpta. «Teresa Amat. Autora del llibre “Castracions. Cinquanta anys de revolució cubana” (Edicions Proa)» aMartorell.cat (Noiz kontsultatua: 2024-10-03).
* ↑ (Katalanez) «Tot ve que s'acaba» Viena Editorial jatorrizkotik artxibatua (artxibatze data: 2016-07-21) (Noiz kontsultatua: 2024-10-03).
* ↑ (Katalanez) Safont Plumed, Joan. «El museu imaginari de Josep Pla» VilaWeb 2024-07-04 (Noiz kontsultatua: 2024-10-03).

## Kanpo estekak

* Datuak: Q20006647
# The Hobbit: The Battle of the Five Armies

The Hobbit: The Battle of the Five Armies (euskaraz Hobbita: Bost Gudarosteen Gudua) 2014ko Peter Jackson zeelandaberriar zinema zuzendariak zuzendutako fantasia eta abenturazko epika film bat da. 1937an J. R. R. Tolkien ingeles idazleak idatzitako Hobbita eleberrian oinarritua dago. Gidoia Peter Jackson, Fran Walsh, Philippa Boyens eta Guillermo del Torok idatzi zuten. Martin Freeman, Ian McKellen, Richard Armitage, Evangeline Lilly, Lee Pace, Luke Evans, Benedict Cumberbatch, Ken Stott, James Nesbitt, Cate Blanchett, Ian Holm, Christopher Lee, Hugo Weaving eta Orlando Bloom aktoreek antzeztu zuten.
Soinu edizio onenaren Oscar Sariaren izendapena jaso zuen (Brent Burge eta Jason Canovas).
The Hobbit: The Desolation of Smaug (2013) eta The Hobbit: The Desolation of Smaug (2013) filmeekin batera The Hobbit izeneko trilogia osatzen du. Era berean, Eraztunen Jauna trilogiaren jarraipena da.

## Argumentua

Oharra: Atal honek istorio osoa edo amaiera argitzen du.
Bilbo Zorrozabal (Martin Freeman) eta Thorin Zaldi Armarriren (Richard Armitage) gainontzeko Konpainiak Smaug (Benedict Cumberbatch) herensugeak Èsgaroth hiria nola suntsitzen duen ikusiko dute. Bitartean, Thorin ipotx erregeak bere baitan dituen altxorrekin obsesionatu eta diruzalea bilakatuko da, aldiz, Bilbok zentzua berreskuratu dezan etsi-etsian zeozer arriskutsua egingo du. Baina oraindik handiagoak diren arriskuak dituzte aurrean. Gandalf aztiaren (Ian McKellen) laguntzarik gabe, Sauronek (Christopher Lee) bere orko gudarosteak Mendi Bakartira erasoaldi epiko bat burutu dezaten bidali baiditu. Iluntasuna nagustiko dela dirudienean, Ipotx, Elfo eta Gizakien arrazak elkartu edota orkoen gudarosteek suntsituak izango diren erabaki beharko dute. Honela, Bilbo Bost Gudarosteen gudu epikoaren erdian topatuko da, Erdialdeko Lurraldearen etorkizuna jokoan dagoen guduzelaia.

## Aktoreak

* Martin Freeman: Bilbo Zorrozabal
* Ian McKellen: Gandalf
* Richard Armitage: Thorin Zaldi Armarria
* Ken Stott: Balin
* Graham McTavish: Dwalin
* William Kircher: Bifur / Tom Trolla
* James Nesbitt: Bofur
* Stephen Hunter: Bombur
* Dean O'Gorman: Fili
* Aidan Turner: Kili
* John Callen: Oin
* Peter Hambleton: Gloin / William Trolla
* Jed Brophy como Nori
* Mark Hadlow: Dori / Bert Trolla
* Adam Brown: Ori
* Ian Holm: Bilbo Zorrozabal zaharra
* Elijah Wood: Frodo Zorrozabal
* Hugo Weaving: Elrond
* Cate Blanchett: Galadriel
* Christopher Lee: Saruman
* Andy Serkis: Gollum
* Sylvester McCoy: Radagast
* Lee Pace: Thranduil
* Benedict Cumberbatch: Smaug herensugea eta Sauron

## Kanpo estekak

* The Hobbit: The Battle of the Five Armies filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q919649
* Multimedia: The Hobbit: The Battle of the Five Armies / Q919649
# The Hollywood Reporter

The Hollywood Reporter zinema-aldizkari estatubatuarra da. Estatu Batuetako zinemaren panoramari buruzko berriak ditu ardatz. Pasa den mendean integratu egin zen eta generoko bi argitalpen garrantzitsuenetako bat izan zen, bestea Variety izanda. 1950. urteaz geroztik, telebistaren alorrera bideratu zen, eta 1980ko hamarkadan beste hedabide batzuen gaietara. Gaur egun, aldizkari hau entretenimenduaren industrian eragin handia duen garrantzitsuenetako bat da.

## Kanpo estekak

* Datuak: Q61503
* Multimedia: The Hollywood Reporter / Q61503